અમે ત્રણ ભાઈ-બહેન છીએ. હું રવિ, મારા ભાઈનું નામ લક્ષ્ય અને બહેનું નામ દક્ષા. બાળપણથી જ મારા ઘરમાં મારી મમ્મી અમારી ખૂબ સંભાળ રાખતી. અમારી સારી બાબતોને તે વખાણતી પણ જો અમે કોઈ ભૂલ કરે તો તે તરત જ અમને સમજાવતી. મારા મિત્રો જ્યારે પણ મારા ઘરે આવતાં મારી માતા તેમને પણ ખૂબ વહાલપૂર્વક રાખતી. રોજ અમે જ્યારે સૂવા જતાં એ પહેલાં મારી મમ્મી અમને એક નવી વાત શીખવતી. એક દિવસ મારી મમ્મીએ રાતે અમને ભાઈ-બહેનને કહ્યું કે જો આવતી કાલથી દરેક તેનું કામ જાતે જ કરશે. ઘરની દરેક વસ્તુ જ્યાંથી પણ લેવામાં આવે ફરી તે જ જગ્યાએ કામ પૂરું થતાં મૂકવી. બીજે દિવસે અમે બધાં મમ્મીની આગલી રાતની વાતને યાદ કરતાં સવારથી તૈયાર થઈ ગયાં હતાં. મારી નાની બહેન થોડી ટીખળખોર. તે તેની વસ્તુ મૂળ જગ્યા પર મૂકતી નહીં. મમ્મી તેને વહાલથી સમજાવતી. મમ્મીની સમજાવવાની રીત મને ગમી ગઈ.